# 1. pielikums

Noteikumiem “Medību tiesību nomas izsole”

P R O J E K T S

# Līgums Nr.\_\_\_\_\_\_\_

# “Par medību tiesību nodošanu nomā “Šūmaņu mežs””

Jelgavā 2024. gada \_\_\_.\_\_\_\_\_\_\_\_\_ *vai*

*/Datums skatāms laika zīmogā/*

**Jelgavas valstspilsētas pašvaldības iestāde** **“Pilsētsaimniecība”**,nodokļu maksātāja reģistrācijas Nr. 90001282486, tās <*amats, vārds, uzvārds*> personā, kurš/-a rīkojas, pamatojoties uz Jelgavas valstspilsētas pašvaldības iestādes “Pilsētsaimniecība” nolikumu, turpmāk- Īpašnieks,no vienas puses, un

Fiziskas personas *<vārds, uzvārds, personas kods>* / juridiskas personas *<nosaukums, reģistrācijas Nr., amats, vārds, uzvārds*> personā, kurš (-a) rīkojas, pamatojoties uz *<dokumenta nosaukums>*, turpmāk**-**Nomnieks**,** no otras puses, abi kopā turpmāk – Puses, katrs atsevišķi – Puse,

pamatojoties uz Jelgavas valstspilsētas pašvaldības iestādes “Pilsētsaimniecība” noteikumiem “Medību tiesību nomas piešķiršanas kārtība” (izdoti ar Jelgavas valstspilsētas pašvaldības iestādes “Pilsētsaimniecība” 2024. gada 18. marta rīkojumu Nr. PIL/1-3/24/18, pieejami Jelgavas valstspilsētas pašvaldības tīmekļvietnē <https://www.jelgava.lv>, Jelgavas valstspilsētas pašvaldības iestādes “Pilsētsaimniecība” tīmekļvietnē https://www.pilsetsaimnieciba.lv) noslēdz līgumu par medību tiesību nomu, turpmāk - Līgums:

1. **Līguma priekšmets**
   1. Īpašnieks iznomā Nomniekam medību tiesības Īpašnieka īpašumā un tiesiskajā valdījumā esošajās medību platībās šādās zemes vienībās, turpmāk – Īpašums:

|  |  |  |  |
| --- | --- | --- | --- |
| Nr. p.k. | Īpašuma nosaukums | Zemes vienības kadastra apzīmējums | Zemes vienības platība (ha) |
| 1 | Šūmaņu mežs | 09000310006 | 116,89 |
|  |  | KOPĀ | 116,89 |

* 1. Uz Līguma darbības laiku Nomnieks iegūst visas tiesības un pienākumus, kurus medību tiesību lietotājam nosaka spēkā esošie normatīvie akti medību tiesību jomā.
  2. Īpašnieks nenes atbildību, ja Nomnieks nav veicis saskaņojumus ar zemes lietotājiem (nomniekiem) vai Īpašuma medību platības netiek reģistrētas iesniedzēja medību iecirkņa platībās.

1. **Norēķinu kārtība**
   1. Nomnieks maksā Īpašniekam nomas maksu par medību tiesību nomu summa *euro* *(summa vārdiem)* un pievienotās vērtības nodokli 21 % (divdesmit viens procents) apmērā par vienu hektāru gadā saskaņā ar nomas maksas aprēķinu (Pielikums).
   2. Nomas maksu par pirmo nomas gadu Nomnieks maksā avansā, pirms Līguma noslēgšanas, nomas maksa ir *summa cipariem* *euro* (*summa vārdiem*) un *PVN 21% (divdesmit viens procents) – tiks aprēķināta tikai ar PVN neapliekamām personām*, kas sastāv no:
      1. Nomnieka iemaksātās nodrošinājuma summas *summa cipariem* *euro* apmērā (bez PVN), kas ir ieskaitīta Īpašnieka norēķinu kontā līdz izsolei;
      2. atlikusī summa *cipariem* *euro* apmērā *(ar vai bez PVN)*, ko Nomnieks ir samaksājis Īpašniekam uz Līguma noslēgšanas brīdi.
   3. Nomas maksājumu Nomnieks veic bezskaidras naudas formā saskaņā ar Īpašnieka izrakstīto rēķinu.
   4. Iznomātājs rēķinu par Nomas maksu sagatavo elektroniski, ievērojot normatīvajos aktos noteiktās prasības, un līdz kārtējā gada 5. martam nosūta Nomniekam uz e-pasta adresi: \_\_\_\_\_\_\_\_\_\_\_\_\_. Elektroniski sagatavots rēķins uzskatāms par saistošu Nomniekam, ja tas satur atsauci uz Līgumu un norādi, ka tas sagatavots elektroniski un derīgs bez paraksta. Rēķins tiek uzskatīts par nogādātu Nomniekam un tas to ir saņēmis otrajā darba dienā no dienas, kad tas tiek izsūtīts uz norādīto e-pasta adresi.
   5. Par Līgumā noteikto maksājumu kavējumu Nomnieks maksā Īpašniekam līgumsodu 0,1% apmērā nokavētās maksājuma summas par katru kavējuma dienu, bet ne vairāk kā 10% no pamatparāda summas. Līgumsoda samaksa neatbrīvo Nomnieku no saistību pienācīgas izpildes. Ar nokavējumu un/vai pa daļām izdarītie maksājumi, vispirms ieskaitāmi līgumsoda un tikai tad nomas pamatparāda dzēšanai.
2. **Pušu saistības**
   1. Puses savā darbībā ievēro Medību likumu, Medību noteikumus un citus Latvijas Republikā spēkā esošos normatīvos aktus.
   2. Īpašniekasaistības:
      1. Īpašnieks apņemas ļaut Nomniekam izmantot Līguma 1.1. apakšpunktā minētās platības medību iecirkņa organizēšanai un apsaimniekošanai;
      2. Īpašniekam ir tiesības pieprasīt no Nomnieka informāciju par Līgumā paredzēto saistību izpildi;
      3. Īpašnieks ir tiesīgs bez Nomnieka piekrišanas nodot nomā trešajai personai Līguma 1.1.apakšpunktā minēto Īpašumu vai tā daļu trešās personas saimnieciskās darbības veikšanai (piemēram, veikt meža apsaimniekošanu, mežizstrādi u.tml. Medību platībās), savukārt Nomniekam nav tiesību celt šajā sakarā jebkāda veida pretenzijas. *(grozīts ar izsoles komisijas lēmumu 12.04.2024. protokols Nr.2)*.
   3. Nomnieka saistības:
      1. Nomnieks apņemas izmantot 1.1. apakšpunktā minētās platības saskaņā ar normatīvajos aktos noteiktajām prasībām medību platību izmantošanā un apsaimniekošanā. Nomnieks nes civiltiesisko atbildību par normatīvo aktu prasību neievērošanu nomnieka organizēto medību laikā Līguma 1.1. apakšpunktā minētajās platībās;
      2. Mežaudžu pasargāšanā no medījamo dzīvnieku postījumiem Nomnieks apņemas ievērot savā darbībā Īpašnieka rakstiskus norādījumus mežaudžu pasargāšanā no bebru un pārnadžu postījumiem;
      3. Nomniekam ir tiesības zemesgabalos, kuros ir iznomātas medību tiesības, izbūvēt ar medībām saistītās ietaises (torņus, paaugstinājumus medību organizēšanai u.c.). Pirms šādu ietaišu izbūves jāsaņem Īpašnieka rakstisks saskaņojums;
      4. Pirms katru medību organizēšanas informēt Jelgavas valstspilsētas pašvaldības iestādes “Jelgavas digitālais centrs” Pašvaldības operatīvās informācijas centru pa bezmaksas tālruni 8787, informējot par medību norises vietu, medību uzsākšanas laiku un medību ilgumu.
      5. Nomnieks apņemas pēc Īpašnieka pieprasījuma veikt bebru, kas apdraud sabiedrisko kārtību un drošību vai rada postījumus, medības pašvaldības īpašumā esošajās meliorācijas sistēmās, saņemot Īpašnieka rakstveida pilnvarojumu (**nav attiecināms)**;
      6. Nomnieks apņemas veikt nomas maksas maksājumus atbilstoši Līgumā noteiktajai kārtībai un apmēram;
      7. Epizootiju uzliesmojuma laikā apņemas aktīvi sadarboties ar Īpašnieka pārstāvjiem seku likvidēšanas un draudu novēršanas jautājumos un rīcībā;
      8. Nomnieks nav tiesīgs nodot medību tiesības apakšnomā vai cita veida lietojumā citām personām;
      9. Nomnieks apņemas reģistrēt Līgumu Valsts meža dienestā un saskaņot ar zemes lietotājiem (nomniekiem), ja tāda nepieciešamība;
      10. Nomnieka pienākums rīkoties atbilstoši, lai novērstu medījamo dzīvnieku izdarīto postījumu turpināšanos un aktīvi sadarboties ar Jelgavas valstspilsētas pašvaldības izveidoto Medību koordinācijas komisiju, ja tā tiek iesaistīta medījamo dzīvnieku postījumu novēršanā un domstarpību risināšanā;
      11. Nomnieks, saskaņojot ar Īpašnieku, tiesīgs organizēt medības uz Īpašnieka zemes atbilstoši medības regulējošo normatīvo aktu noteiktajām prasībām un iekļaut Īpašumu platības savā medību iecirknī;
      12. Nomnieks tiesīgs pēc nepieciešamības pārvietoties pa nekustamo īpašumu, tajā esošajiem ceļiem, stigām un citiem infrastruktūras objektiem, nebojājot tos;
      13. Laicīgi un nekavējoties saņemt informāciju no Īpašnieka par medījamo dzīvnieku izdarītajiem postījumiem meža kultūrām.
3. **Nepārvarama vara**

Puses atbrīvotas no Līguma daļējas vai pilnīgas līgumsaistību izpildes, ja to izsaukusi nepārvarama vara - plūdi, ugunsgrēki, karš, epidēmijas u.c. no pusēm neatkarīgi iestājušies apstākļi. Pusei, kurai radušies minētie šķēršļi, kas traucē līgumsaistību izpildi, nekavējoties par to jāziņo otrajai pusei, jāziņo arī par šo šķēršļu izbeigšanos.

1. **Līguma darbības laiks**
   1. . Līgums stājas spēkā tā abpusējas parakstīšanas dienā un darbojas līdz 20\_\_.gada \_\_\_\_\_\_..
   2. Līgums pārskatāms, ja ir grozīti Latvijas Republikas normatīvie akti, kuri attiecas uz šī līguma priekšmetu un citiem līguma punktiem.
   3. Īpašnieks ir tiesīgs vienpusēji pirms termiņa izbeigt Līgumu (par to paziņojot Nomniekam rakstveidā vismaz 30 (trīsdesmit) dienas iepriekš), neatlīdzinot Nomniekam jebkāda veida izdevumus, ieguldījumus, zaudējumus vai atrauto peļņu, kā arī citus izdevumus, kas Nomniekam radušies, izpildot Līgumu, ja:
      1. Nomnieks neievēro spēkā esošos normatīvos aktus, tostarp Jelgavas valstspilsētas pašvaldības saistošos noteikumus vai lēmumus (ja attiecināms), kā arī Līguma noteikumus;
      2. Nomnieks kavē Nomas maksu ilgāk par 30 (trīsdesmit) dienām no samaksas termiņa iestāšanās dienas;
      3. ja ir uzsākts (ierosināts) vai pasludināts Izpildītāja maksātnespējas process, apturēta vai pārtraukta tā saimnieciskā darbība;
      4. Nomnieks vismaz trīs reizes nav pildījis Līguma 3.3.2., 3.3.4., 3.3.5., 3.3.6., 3.3.7., 3.3.10. apakšpunktā noteiktos pienākumus un par šo pienākumu nepildīšanu Īpašnieks ir izteicis brīdinājumu.
   4. Līgums izbeidzas Nomnieka – juridiskas personas likvidācijas, vai fiziskas personas nāves gadījumā.
   5. Nomnieks ir tiesīgs vienpusēji izbeigt līgumu, par to rakstiski brīdinot Īpašnieku vismaz 60 (sešdesmit) dienas iepriekš. Samaksātā nomas maksa netiek atgriezta.
   6. Līguma darbību var izbeigt Pusēm savstarpēji vienojoties.
   7. Nomnieks zaudē medību tiesību nomu (līgums kopumā vai attiecībā uz konkrēto zemes vienību izbeidzas pirms termiņa) ar dienu, kad zudis pamats, kā dēļ Nomnieks šādas tiesības ieguvis (piemēram, kad stājies spēkā Valsts meža dienesta lēmums par uz Nomnieka vārda reģistrētā medību iecirkņa izslēgšanu no reģistra vai tajā ietilpstošo medību platību robežu grozīšanu, kā rezultātā Īpašnieka medību platības vairs nerobežojas vai atrodas tālāk nekā 100 m no tā, vai Nomnieks nesaņem attiecīgo limitēto medījamo dzīvnieku medību atļauju nākamajai medību sezonai).
2. **Strīdu izšķiršana**
   1. Visas domstarpības, kuras rodas, pildot līgumsaistības, risināmas pārrunu ceļā.
   2. Jebkurš strīds, domstarpība vai prasība, kas izriet no Līguma, kas skar to vai tā pārkāpšanu, izbeigšanu vai spēkā neesamību tiks galīgi izšķirts Latvijas Republikas tiesā saskaņā ar spēkā esošo normatīvo aktu prasībām.
3. **Īpašie noteikumi**
   1. Puses ir tiesīgas izdarīt grozījumus Līguma noteikumos, par to rakstiski vienojoties un nemainot Līguma vispārējo raksturu. Jebkuri grozījumi vai papildinājumi kļūst par Līguma neatņemamu sastāvdaļu, pēc tam, kad tos rakstiski ir apstiprinājušas abas Puses.
   2. Līgumā paredzētie un visi cita veida paziņojumi, apstiprinājumi, apliecinājumi, saskaņojumi un lēmumi Pusēm jāizdod rakstiski. Dokumentu ātrākai apritei, tiek izmantots elektroniskais pasts: Nomnieka e-pasts: *adrese* un Īpašnieka e-pasts:pilsetsaimnieciba@jelgava.lv, Visi dokumenti, kas nosūtīti elektroniski, uzskatāmi par paziņotiem otrajā darba dienā pēc to nosūtīšanas. Paziņojumi, kas netiek īstenoti rakstveidā, tiek uzskatīti par spēkā neesošiem.
   3. Līguma izpildi Īpašnieka vārdā vada: *<amats, Vārds, Uzvārds>*,tālrunis: \_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_vai cita Īpašnieka nozīmēta persona*.*
   4. Līguma izpildi Nomnieka vārdā vada: *<amats, Vārds, Uzvārds>*,tālrunis: \_\_\_\_\_\_\_, e - pasts: \_\_\_\_\_\_\_\_\_\_\_\_\_\_\_.
   5. Līguma 7.3. un 7.4. apakšpunktā norādītie speciālisti ir atbildīgi par Līguma izpildes uzraudzīšanu un koordinēšanu.
   6. Ja kāds no Līguma noteikumiem tiek pārtraukts vai apturēts uz noteiktu periodu, vai kļūst spēkā neesošs, tas neietekmē pārējo Līguma noteikumu un nosacījumu spēkā esību.
   7. Visos jautājumos, kas nav noregulēti Līgumā, Puses vadās no spēkā esošajiem normatīvajiem aktiem.
   8. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.
   9. Pusēm ir pienākums **5 (piecu) darba dienu** laikā rakstiski brīdināt otro Pusi par pilnvaroto pārstāvju maiņu, nekavējoties informēt par izmaņām rekvizītos, statusā, kā arī, ja ir uzsākts (ierosināts) vai pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta Izpildītāja likvidācija, uzsākta tiesvedība par Izpildītāja bankrotu, vai tā darbība tiek izbeigta, vai pārtraukta kādu citu svarīgu iemeslu dēļ.
   10. Puses apņemas ievērot personu datu apstrādes normatīvo aktu prasības, t.sk. Eiropas Parlamenta un Padomes regulu Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”.
   11. Pusēm ir tiesības izmantot otras Puses vai tā darbinieku personas datus tikai mērķiem, kas attiecas uz Līgumā noteikto saistību izpildi, tostarp personīgo datu nodošanu apstrādei trešajām personām ar nosacījumu, ka Puses to dara tikai tik, cik tas ir pamatoti nepieciešams, lai īstenotu savas tiesības saskaņā ar Līgumu. Puses apņemas nenodot saņemtos personas datus trešajām personām bez tās Puses iepriekšējas rakstveida piekrišanas, no kuras ir saņemti personas dati. Ja saskaņā ar normatīvajiem aktiem Pusēm ir pienākums izpaust saņemtos personas datus, tās pienākums par personas datu nodošanu informēt Pusi, no kuras saņemti personas dati, ja vien to neaizliedz normatīvie akti.
   12. Parakstot Līgumu, Nomnieks apliecina, ka uz Līguma noslēgšanas dienu Nomniekam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

8.10. Līgums ir sagatavots 3 (trīs) eksemplāros uz \_\_\_ lapām, pa vienam eksemplāram katrai no līgumslēdzējpusēm, trešais Valsts meža dienesta attiecīgajai struktūrvienībai. Visiem līguma eksemplāriem ir vienāds juridiskais spēks *vai* */Līgums sagatavots un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks./*

**9. Līgumslēdzēju juridiskās adreses un rekvizīti**

|  |  |  |
| --- | --- | --- |
| **Īpašnieks** | | **Nomnieks** |
| **Jelgavas valstspilsētas pašvaldības iestāde „Pilsētsaimniecība”**  Nodokļu maksātāja reģ. Nr. 90001282486  Pulkveža Oskara Kalpaka 16A  Jelgava, LV-3001  Tālrunis: 63084471, fakss: 63023869  kods  Konta Nr. | |  | | |

*Amats* \_\_\_\_\_\_\_\_/ Vārds Uzvārds / \_\_\_\_\_\_\_\_\_\_\_\_\_\_\_\_\_\_\_\_\_\_/ /